23. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. 221037 της 2 Σεπτ. 1965/12 Αυγ.  1966 (ΦΕΚ Β' 508) Περί παροχής επιδόματος εις άπαν το τακτικόν, έκτακτον, επί συμβάσει ή ημερομισθίω προσωπικόν της Υπηρεσίας Πολιτικής Αεροπορίας του Υπουργείου Συγκοινωνιών. Εκυρώθη αφ' ης ίσχυσεν, δια της παρ. ΙΙ, 1 άρθρ. 25 Ν.Δ. 4548/1966 (τόμ. 2Α σελ. 384,55). Έχοντες υπ' όψιν: 1.Το άρθρ. 20 του Ν.Δ. 4242/1962 "περί τροποποιήσεως φορολογικών και άλλων τινών διατάξεων". 2.Την παρ. 10 του άρθρ. 5 του Νόμ. 4464/1965 "περί τροποποιήσεως διατάξεών τινων του Υπαλληλικού Κώδικος κλπ.". 3.Τας διατάξεις του Ν.Δ. 3001/1954. 4.Τας ιδιάζουσας συνθήκας παροχής εργασίας υπό του προσωπικού της Υ.Π.Α., αποφασίζομεν : 1.Εις άπαν το τακτικόν, έκτακτον, επί συμβάσει ή ημερομισθίω προσωπικόν της Υπηρεσίας Πολιτικής Αεροπορίας του Υπουργείου Συγκοινωνιών παρέχεται επίδομα υψηλού βαθμού ευθύνης και επιπόνου εργασίας κατά την άσκησιν του έργου του, ανερχόμενον εις ποσοστόν (1/10) του βασικού αυτού μισθού ή ημερομισθίου. Αύξησιν του επιδόματος υψηλού βαθμού ευθύνης και επιπόνου εργασίας βλ. εν τη κατωτέρω υπ' αριθ. 147876/1965 αποφάσει. 2.Η ισχύς της παρούσης άρχεται από 1ης Σεπτ. 1965. 3.Η παρούσα απόφασις να κυρωθή νομοθετικώς μερίμνη του Υπουργείου Συγκοινωνιών. 